**Príloha č. 1 Výzvy: Návrh na plnenie kritérií hodnotenia**

**Návrh na plnenie kritérií na hodnotenie ponúk**

**Predmet zákazky:** Nákup koncových používateľských zariadení - výzva č. 06

**Údaje o uchádzačovi:**

|  |  |
| --- | --- |
| Obchodné meno/názov: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontaktná osoba: |  |
| Telefón: |  |
| E-mail: |  |

1. Kritérium 1: Cena za realizáciu predmetu zákazky

|  |  |  |  |
| --- | --- | --- | --- |
| **Popis** | **Suma v EUR****bez DPH** | **Suma DPH****v EUR** | **Suma SPOLU****v EUR s DPH** |
| Cena za realizáciu predmetu zákazky |  |  |  |

(pozn.: Ak uchádzač nie je platcom DPH, upozorní - "Nie som platca DPH").

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

**Príloha č. 3 Výzvy: Rámcová dohoda**

číslo zmluvy objednávateľa:

číslo zmluvy dodávateľa:

**Rámcová dohoda**

(uzatvorená podľa § 269 ods.2 a § 409 a násl. zákona č.513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“)

**Článok I: Zmluvné strany**

**Kupujúci:**

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Právne zastúpený: | JUDr. Tibor Menyhart - generálny riaditeľ |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: | Ing. Jozef Sámel, MBA. / Ing. Marcel Kaštankin |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S |

(ďalej len „**kupujúci**“)

a

**Predávajúci:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: |  |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. |

(ďalej len „**predávajúci**“)

(kupujúci a predávajúci ďalej spolu ako „zmluvné strany" a jednotlivo ako „zmluvná strana")

(ďalej len “kupujúci“ alebo „verejný obstarávateľ“)

(ďalej spolu aj “zmluvné strany“)

**Preambula**

Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 269 ods. 2 a § 409 a násl. zákona č.“991 Zb. Obchodného zákonníka túto rámcovú dohodu, a to za podmienok a v súlade s výsledkom verejného obstarávania na predmet zákazky s názvom: „Nákup koncových používateľských zariadení“, ktorá bola vyhlásená vo Vestníku verejného obstarávania č. 139/2021 zo dňa 14.06.2021 pod číslom 29376-MUT a v Úradnom vestníku EÚ č. S 112 zo dňa 11.06.2021 pod číslom 2021/S 112-291488, čiastková zákazka s názvom: „Nákup koncových používateľských zariadení - výzva č. 06“.

**Článok I**

**Základné ustanovenia**

1. Predávajúci sa touto rámcovou dohodou zaväzuje za podmienok v nej uvedených dodávať tovar vymedzený v čl. I. tejto rámcovej dohody, v lehote uvedenej v čl. II. tejto rámcovej dohody kupujúcemu a previesť na neho vlastnícke právo na dodaný tovar a kupujúci sa zaväzuje zaplatiť za odobratý tovar kúpnu cenu uvedenú v Prílohe č. 1 - Podrobná špecifikácia predmetu zákazky, predpokladané množstvá a platné jednotkové ceny v EUR bez DPH, a to za podmienok uvedených v tejto rámcovej dohode.

**Článok II**

**Predmet plnenia a doba platnosti**

1. Predmetom plnenia, ktorý sa na základe tejto rámcovej dohody a vystavovaných objednávok bude uskutočňovať, je dodanie koncových používateľských zariadení, ktorých technická špecifikácia je uvedená v prílohe č. 1 tejto dohody.
2. Tovar musí byť nový, nepoužívaný, zabalený v neporušených obaloch, nepoškodený, nesmie byť recyklovaný, repasovaný, renovovaný.
3. Kupujúci má právo, v prípade pochybností si vyžiadať od predávajúceho vzorku ktorejkoľvek časti predmetu zákazky na otestovanie funkčnosti a prevádzkyschopnosti, čo je predávajúci povinný poskytnúť do 5 pracovných dní.
4. Počítačová zostava musí pozostávať z komponentov jedného výrobcu t.j. v rovnakom farebnom a dizajnovom prevedení.
5. Pri dodávke zariadení je potrebné predložiť certifikát o platnosti záruky poskytovanej výrobcom na požadované obdobie a zároveň poskytnúť linku na webový nástroj pre overenie záruky poskytovanej výrobcom ak je dostupná.
6. Všetky písomné doklady budú vyhotovené v slovenskom jazyku, v prípade cudzojazyčných dokladov musia byť priložené úradne overené preklady.
7. Táto rámcová dohoda sa uzatvára na dobu určitú, a to na 6 mesiacov počítaných odo dňa jej účinnosti alebo do vyčerpania celkového finančného limitu, ktorý je určený vo výške:

|  |  |  |  |
| --- | --- | --- | --- |
| Cena bez DPH (v EUR) |  | slovom: |  |
| Výška DPH (v EUR) |  | slovom: |  |
| Cena s DPH (v EUR) |  | slovom: |  |

, a to podľa toho, ktorá skutočnosť nastane skôr.

1. Finančný limit predstavuje maximálnu výšku, ktorú uhradí kupujúci predávajúcemu za predmet plnenia, pričom kupujúci negarantuje, že predmetný finančný limit naplní a negarantuje odober tovaru v predpokladaných množstvách. Finančný limit predstavuje celkovú vysúťaženú cenu zákazky.
2. V tejto cene sú zahrnuté a zohľadnené všetky účelne vynaložené náklady predávajúceho, vrátane dodania tovaru do miesta dodania, vyloženie tovaru v mieste dodania, odber a ekologická likvidácia spotrebného materiálu/obalov v súlade so zákonom č. 79/2015 Z. z. o odpadoch, ako aj návod a sprievodná technická dokumentácia v slovenskom, resp. českom jazyku.

**Článok III**

**Platobné podmienky**

1. Zmluvné strany sa dohodli, že celkovú kúpnu cenu za predmet zmluvy uhradí kupujúci nasledovne:
2. Faktúru (daňový doklad) vystaví predávajúci po riadnom prevzatí tovaru kupujúcim, na základe dodacieho listu podpísaného kupujúcim, ktorý musí tvoriť prílohu faktúry, pričom predávajúci je oprávnený fakturovať aj čiastkové plnenia.
3. Termín splatnosti faktúry je zmluvnými stranami dohodnutý do 30 dní od dňa doručenia faktúry kupujúcemu.
4. Cena musí byť fakturovaná výlučne v EUR.
5. Úhrada bude vykonaná bezhotovostne prevodným príkazom na účet predávajúceho.
6. Fakturačná adresa, ktorá je uvedená v záhlaví tejto zmluvy.
7. Postúpiť pohľadávky alebo iné práva vyplývajúce predávajúcemu voči kupujúcemu z tejto zmluvy môže predávajúci uskutočniť len po predchádzajúcom písomnom súhlase kupujúceho.
8. Predávajúci je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu pred lehotou splatnosti, pričom predávajúci zároveň súhlasí s poskytnutím skonta vo výške: 1 % z fakturovanej ceny bez DPH, pričom predávajúci zároveň súhlasí, že zo strany kupujúceho bude už úhrada ponížená o alikvotnú výšku skonta, t.j. bude vykonaný zápočet. Predávajúci sa zároveň zaväzuje bezodkladne vystaviť a poslať kupujúcemu doklad o vyčíslení skonta - finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z.z. o dani z pridanej hodnoty, § 25, ods. 6, t.j. kupujúci vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

**Článok IV**

**Objednávka, miesto a čas plnenia, kvalitatívne dojednania**

1. Jednotlivé obchodné prípady na dodávku predmetu rámcovej dohody uvedeného v čl. II. ods. 1 tejto rámcovej dohody (teda predaj a kúpa toho ktorého kupujúcim požadovaného tovaru) sa budú uskutočňovať na základe objednávok vystavovaných kupujúcim. Predávajúci je objednávkou viazaný okamihom jej doručenia (za doručenie sa považuje okamih, keď sa dostala objednávka do dispozície predávajúceho a mohol sa s ňou oboznámiť) a je povinný ju plniť ak bola vystavená v súlade s touto rámcovou dohodou. V prípade ak objednávka bola vystavená v rozpore s touto rámcovou dohodou, je predávajúci povinný do 2 pracovných dní od jej doručenia písomne informovať kupujúceho o tejto skutočnosti s uvedením tých ustanovení rámcovej dohody, s ktorými je v rozpore.
2. Predávajúci sa zaväzuje dodávať predmet rámcovej dohody uvedený v čl. II. ods. 1 v množstve, čase a mieste požadovanom kupujúcim, pričom kupujúci musí vystaviť objednávku v súlade s touto rámcovou dohodou, teda určiť množstvo, čas a miesto podľa dojednaní tejto rámcovej dohody. Predávajúci sa ďalej zaväzuje dodávať predmet rámcovej dohody v kvalite vyplývajúcej z tejto rámcovej dohody, verejnej súťaže (obstarávania) a platných noriem.
3. Miesto dodania je: LESY Slovenskej republiky, štátny podnik, Námestie SNP 8, 975 66 Banská Bystrica, Odbor informačných a komunikačných technológií.
4. Čas dodania je kupujúci oprávnený určovať v objednávkach najskôr do 30 dní od doručenia objednávky predávajúcemu. Skorší termín dodania môže kupujúci uviesť v objednávke len v prípade, ak došlo k dohode o tomto termíne dodania.
5. Predávajúci je povinný pri podpise tejto rámcovej dohody písomne oznámiť určenie kontaktnej osoby spolu s údajmi nevyhnutnými na realizáciu elektronickej komunikácie. Akékoľvek zmeny v určení údajov týkajúcich sa kontaktnej osoby nadobúdajú účinky voči kupujúcemu až po písomnom oznámení predávajúceho o vykonaní zmeny týkajúcej sa kontaktnej osoby.

**Článok V**

**Dodacie podmienky**

1. Predávajúci je povinný pri odovzdaní tovaru - predmetu plnenia rámcovej dohody v mieste plnenia predložiť a odovzdať kupujúcemu, resp. zmluvnému prepravcovi nasledovné dokumenty:
2. dodací list 2x
3. daňový doklad 1x
4. Predmet plnenia rámcovej dohody bude dodaný a prevzatý formou/daňového dokladu/dodacieho listu podpísaného obidvomi zmluvnými stranami.
5. Kupujúci nadobúda vlastnícke právo k predmetu rámcovej dohody, len čo mu bol tovar odovzdaný v mieste dodania s podmienkou dodržania povinností uvedených v odseku 2 tohto článku.

**Článok VI**

**Práva a povinnosti zmluvných strán**

1. Predávajúci je povinný dodať objednaný tovar v dohodnutom rozsahu, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem.
2. Predávajúci je povinný odovzdať príjemcovi tovaru doklady, ktoré sú potrebné na prevzatie a užívanie tovaru v slovenskom resp. českom jazyku.
3. Predávajúci je povinný obratom písomne oznámiť kupujúcemu všetky príčiny, ktoré môžu ohroziť plnenie predmetu tejto zmluvy zo strany výrobcu, na základe písomného oznámenia výrobcu.
4. Predávajúci poskytuje na tovar 36 mesačnú záruku, pokiaľ na záručnom liste nie je vyznačená dlhšia doba podľa záručných podmienok výrobcu, alebo pokiaľ na základe požiadavky kupujúceho uvedenej vo výzve rozšírená nad rámec minimálnych záručných podmienok.
5. Predávajúci sa zaväzuje záručný servis poskytovať v sídle kupujúceho, ak to z povahy servisného zásahu nebude možné, predávajúci poskytne kupujúcemu bezplatne a na dobu počas trvania opravy náhradné technické zariadenie v kvalite rovnakej lebo vyššej. Kupujúci sa zaväzuje, vrátiť takto zapožičané zariadenie hneď, ako predávajúci sprevádzkuje opravené zariadenie.
6. Počas záručnej doby hradí predávajúci plánované aj neplánované servisné zásahy vrátane materiálu potrebného pri servisnom zásahu.
7. Záruka sa nevzťahuje na závady, vzniknuté následkom požiaru, prírodných katastrof, bežného opotrebenia materiálu, nevhodného a nešetrného zaobchádzania s Predmetom kúpy, prekročením maximálnej únosnosti určenej výrobcom, chybným ošetrovaním Predmetu kúpy v rozpore s návodom na obsluhu a údržbu včítane nedostatočného mazania potrebných súčiastok.
8. Po uplynutí dohodnutej záručnej doby sa predávajúci zaväzuje realizovať pozáručný servis v trvaní min. 60 mesiacov. Predávajúci sa zaväzuje servis poskytovať v sídle kupujúceho, a to po celú dobu pozáručnej lehoty. Cena pozáručného servisu bude dohodnutá samostatnou dohodou zmluvných strán.
9. Zmluvné strany sa súčasne dohodli, že pokiaľ nebude záručný ako aj pozáručný servis zabezpečovaný priamo u kupujúceho, ale bude zabezpečovaný v servisných prevádzkach predávajúceho resp. v servisných strediskách poverených osôb, zaväzuje sa predávajúci umožniť účasť odborného zástupcu kupujúceho pri servisnom zásahu, pokiaľ o to kupujúci požiada.

**Článok VII**

**Reklamácie a nároky z chýb**

1. Vady tovaru,  ktoré sú zjavné (nezrovnalosti  v množstve, porušenosť, úplnosť dodávky)  reklamuje kupujúci  písomne bez meškania, najneskôr do 5  dní od prevzatia dodávky.
2. Vady kvality reklamuje kupujúci  písomne bez zbytočného odkladu po tom, čo tieto vady zistil, najneskôr však do  konca záručnej lehoty.
3. Všetky vady na predmete kúpy reklamuje kupujúci  písomne alebo telefonicky na telefónnom čísle uvedenom v preberacom protokole.
4. Predávajúci nesie zodpovednosť za škody vzniknuté vadou tovaru ako aj označením tovaru v celom rozsahu.
5. Oznámenie o vadách musí obsahovať:
6. názov, označenie a typ reklamovaného výrobku (jeho výrobné číslo)
7. protokol o vadách ( presný popis vád)
8. Reklamáciu z titulu vád tovaru predávajúci vybaví najneskôr do 10 dní od jej doručenia spôsobom určeným kupujúcim z nižšie uvedených možností a ak kupujúci neurčí, vybaví reklamáciu jedným z nasledovných spôsobov:
9. požadovať poskytnutie plnenia predávajúceho podľa tejto zmluvy
10. požadovať náhradný tovar výmenou za tovar vadný
11. požadovať odstránenie vád dodaného tovaru, za podmienky, že s tým kupujúci súhlasí,
12. dobropisom vo výške kúpnej ceny vadného tovaru, ktorý kupujúci následne vráti
13. odstúpiť od zmluvy.
14. Voľbu nároku z vád tovaru kupujúci oznámi predávajúcemu v zaslanom oznámení o vadách.
15. Pokiaľ predávajúci nesúhlasí s reklamáciou tovaru, ktorú uplatňuje kupujúci v riadnom termíne, prizvú sa na posúdenie závažnosti, rozsahu a príčin vzniknutých chýb odborníci z firmy výrobcu tovaru a nezávislého kontrolného orgánu kontroly tovaru, ktorí vystavia posudok o skutkovom stave reklamácie a určia povahu vzniknutej vady na tovare. Náklady s tým spojené hradí strana, ktorá spor prehrala. Formu a spôsob úhrady škody je vecou dohody oboch zmluvných strán. V prípade nedohodnutia sa v predmetnej záležitosti bude reklamácia uplatnená v zmysle Obchodného zákonníka

**Článok VIII**

**Osobitné ustanovenia**

1. V prípade omeškania predávajúceho s dodaním predmetu rámcovej dohody podľa článku II. má kupujúci právo na zmluvnú pokutu vo výške 1,00 % z kúpnej ceny nedodaného predmetu rámcovej dohody za každý deň omeškania.
2. V prípade omeškania kupujúceho s uhradením kúpnej ceny podľa článku III. tejto rámcovej dohody má predávajúci právo účtovať kupujúcemu úrok z omeškania v príslušnej zákonnej výške.
3. V prípade, ak v dôsledku porušenia povinnosti na strane predávajúceho odstúpi kupujúci od tejto rámcovej dohody, tak má kupujúci právo na zmluvnú pokutu vo výške 10,00 % z celkovej kúpnej ceny podľa článku V. tejto rámcovej dohody.
4. V prípade omeškania predávajúceho s vybavením reklamačného konania podľa článku VII. tejto rámcovej dohody má kupujúci právo na zmluvnú pokutu vo výške 0,1 % z kúpnej ceny reklamovaného tovaru za každý deň omeškania.
5. Nárok na náhradu škody prevyšujúci výšku dohodnutej zmluvnej pokuty nie je dotknutý. Zmluvné pokuty v zmysle tohto článku rámcovej dohody je možné kumulovať.
6. Zmluvná pokuta je splatná do 5 dní odo dňa jej písomného uplatnenia.

**Článok IX**

**Zmena rámcovej dohody**

1. Zmena tejto rámcovej dohody je možná len na základe vzájomnej dohody zmluvných strán, ktorá sa vykoná písomným dodatkom.
2. Kupujúci je oprávnený požiadať predávajúceho o zmenu tejto rámcovej dohody najmä v prípadoch, ak potreba zmeny rámcovej dohody vyplynula z okolností, ktoré kupujúci ako verejný obstarávateľ nemohol predvídať a zmenou sa nemení charakter rámcovej dohody a to najmä v prípade nových inovatívnych predmetov zákazky alebo zmeny technickej špecifikácie a výrobných postupov vo výrobe uvedených tovarov. Táto zmena bude vykonaná formou uzatvorenia dodatku k tejto rámcovej dohody v prípade dosiahnutia dohody.

**Článok X**

**Riešenie sporov**

1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**Článok XI**

**Ukončenie rámcovej dohody a úhrada súvisiacich nákladov**

1. Od tejto rámcovej dohody môže písomne odstúpiť ktorákoľvek zo zmluvných strán v prípadoch uvedených v tejto rámcovej dohode alebo v súlade s ustanoveniami. Obchodného zákonníka resp. iného osobitného zákona. Ak kupujúcemu vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie, ktorých má ešte len nastať a/alebo ktoré boli splnené len čiastočne.
2. Za podstatné porušenie tejto rámcovej dohody na základe ktorého môže kupujúci okamžite odstúpiť od tejto rámcovej dohody a/alebo objednávok sa považuje najmä ak:
3. predávajúci bude v omeškaní s plnením predmetu rámcovej dohody na základe jednotlivej objednávky o viac ako 10 pracovných dní,
4. predávajúci dodal na základe tejto rámcovej dohody dvakrát nekvalitný tovar, za ktorý sa považuje tovar nespĺňajúci podmienky podľa článku II. tejto rámcovej dohody,
5. predávajúci pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
6. predávajúci stratil podnikateľské oprávnenie vzťahujúce sa k predmetu tejto rámcovej dohody,
7. Kupujúci je oprávnený od tejto rámcovej dohody alebo objednávky odstúpiť aj v prípade, ak predávajúci porušil povinnosť z iného záväzkového vzťahu, ktorý má uzatvorený s kupujúcim a ani na základe (dodatočnej) výzvy si túto povinnosť nesplnil alebo ak predávajúci od tohto iného záväzkového vzťahu odstúpil.
8. Kupujúci je taktiež oprávnený odstúpiť od tejto rámcovej dohody aj v prípadoch, ak mu takéto právo vznikne na základe zákona, napríklad podľa § 19 zákona č. 343/2015 Z. z. verejnom obstarávaní v znení neskorších predpisov.
9. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
10. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
11. Pred uplynutím dohodnutej doby platnosti tejto rámcovej dohody podľa článku II. Tejto rámcovej dohody možno túto rámcovú dohodu ukončiť aj:
12. kedykoľvek písomnou dohodou zmluvných strán,
13. výpoveďou kupujúceho aj bez uvedenia dôvodu, pričom výpovedná lehota sa stanovuje na tri mesiace, počítajúc od prvého dňa mesiaca nasledujúceho po doručení výpovede predávajúcemu.
14. Výpoveď tejto rámcovej dohody musí mať písomnú formu a musí byť doručená predávajúcemu, inak je neplatná.
15. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane s výnimkou tých prípadov, keď takéto právo kupujúcemu vzniklo pred odstúpením, napríklad z dôvodu nároku na výmenu vadného plnenia. Obdobne sa bude postupovať pri odstúpení od objednávky.
16. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými predávajúcemu pred dňom ukončenia platnosti rámcovej dohody, pričom uvedené neplatí, ak pri ukončení nebolo dohodnuté niečo iné.

**Článok XII**

**Osobité ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Pohľadávky alebo práva vzniknuté predávajúcemu z tejto rámcovej dohody alebo objednávky môže predávajúci postúpiť len s predchádzajúcim písomným súhlasom kupujúceho.
3. Rámcová dohoda je vyhotovená v jazyku slovenskom.
4. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.
5. Nič v tejto rámcovej dohode sa nebude vykladať tak, že kupujúci musí odobrať na základe tejto rámcovej dohody od predávajúceho nejaké konkrétne určené množstvo predmetu rámcovej dohody. Konkrétne množstvo zadaných zákaziek za obdobie platnosti tejto rámcovej dohody bude určené výhradne kupujúcim na základe zadávania jednotlivých objednávok podľa jeho potrieb a finančných možností.
6. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
7. Doručovanie prostredníctvom pošty: zásielka sa považuje za doručenú aj v prípade, ak si ju adresát riadne neprevezme. Za deň doručenia zásielky sa považuje deň vrátenia neprevzatej zásielky odosielateľovi.
8. Predávajúci pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona osoba – hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
9. Predávajúci určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody):
10. Obchodné meno: ...........
11. Sídlo/miesto podnikania: ...........
12. IČO: ...........
13. Osoba oprávnená konať za subdodávateľa v rozsahu „meno, priezvisko, adresa pobytu a dátum narodenia“: ...........
14. Objem plnenia subdodávky: ................ EUR bez DPH
15. Predávajúci zaviazaný z tejto rámcovej dohody je povinný počas platnosti oznamovať kupujúcemu akúkoľvek zmenu údajov o ktoromkoľvek subdodávateľovi uvedenom v ods. 11 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
16. Zmena subdodávateľa uvedeného v ods. 11 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Dodávateľ je povinný uviesť vo svojom návrhu na zmenu subdodávateľa všetky údaje v zmysle ods. 11 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
17. Kupujúci je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
18. ruským občanom, spoločnostiam, subjektom alebo orgánom sídliacim v Rusku,
19. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
20. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Predávajúci k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

1. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
2. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
3. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.
4. Rámcová dohoda je vyhotovená v 4 exemplároch, pričom 3 exempláre obdrží kupujúci a 1 exemplár predávajúci.
5. Prílohy:
6. Príloha č. 1: Podrobný rozpočet položiek
7. Príloha č. 2: Zoznam subdodávateľov (ak je relevantný) a Čestné vyhlásenie

|  |  |  |
| --- | --- | --- |
| V Banskej Bystrici, dňa ................... |  | V ........................., dňa ..................... |

|  |  |  |
| --- | --- | --- |
| Kupujúci: |  | Predávajúci: |

|  |  |  |
| --- | --- | --- |
| **JUDr. Tibor Menyhart**generálny riaditeľ |  | **obchodné meno**zastúpená titul, meno a priezviskofunkcia |

Príloha č. 2 zmluvy

**Čestné vyhlásenie**

k rešpektovaniu článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |

čestne vyhlasujem, že

v spoločnosti, ktorú zastupujem a ktorá vykonáva plnenie zákazky, nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022.

Predovšetkým vyhlasujem, že:

1. uchádzač, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;
2. uchádzač, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku;
3. ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie;
4. subdodávatelia, dodávatelia alebo subjekty, na ktorých kapacity sa uchádzač, ktorého zastupujem, spolieha subjektami uvedenými v písmenách a) až c), nemajú účasť vyššiu ako 10 % hodnoty zákazky.

|  |  |  |
| --- | --- | --- |
|  |  | V ........................., dňa ..................... |

|  |  |  |
| --- | --- | --- |
|  |  | Poskytovateľ: |
|  |  | **obchodné meno**zastúpená titul, meno a priezviskofunkcia |